શીર્ષક: દૂધ મુદ્દે મુંબઈમાં આંદોલન, હાર્દિકે કહ્યું ગુજરાતથી સપ્લાય અટકાવાશે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સ્વાભિમાની શેતકરી સંગઠનના પ્રમુખ રાજુ શેટ્ટીએ કહ્યું હતું કે આ આંદોલનને ઓલ ઇન્ડિયા કિસાન સભા, કર્ણાટકના એનસીપીના રાયાતુ પરિશાદ, કોંગ્રેસ નેતા સતેજ પાટીલ સહિત દૂધ એકત્ર કરનારી એજન્સીઓએ ટેકો જાહેર કર્યો છે. 

શેટ્ટીના કહેવા પ્રમાણે, હાર્દિક પટેલે તેમના આંદોલનને ટેકો જાહેર કરતા એવી ખાતરી આપી છે કે ગુજરાત તરફથી પણ મુંબઈને દૂધની સપ્લાયને અટકાવવામાં આવશે. 

સંગઠનની માગણી છે કે દૂધનું ઉત્પાદન કરતા ખેડૂતોને પ્રતિ લીટર પાંચ રૂપિયા ઇન્સેન્ટિવ મળે. રાજ્યમાં દૂધનું ઉત્પાદન વધુ પ્રમાણ થતું હોવાથી ખેડૂતોને નુકસાન વેઠવું પડી રહ્યું છે. 

તેમણે ઉમેર્યું હતું કે મહારાષ્ટ્રની સરકારી ડેરી મહાનંદાએ ખેડૂતો પાસેથી 27 રૂપિયા પ્રતિ લીટરના ભાવે દૂધ ખરીદવું જોઈએ, જેથી કરીને ખેડૂતોને થોડો લાભ થાય. 

જો સરકારી ડેરી આવું કરશે તો અન્ય ડેરીઓએ પણ આ માળખાને અનુસરવું પડશે. 

તમે આ વાંચ્યું કે નહીં?

સન્ની લિયોની બાયોપિકનો શીખ સંગઠન દ્વારા વિરોધ

'ટાઇમ્સ ઑફ ઇન્ડિયા'ના અહેવાલ મુજબ, સન્ની લિયોનીના જીવન પર બનનારી વેબ સિરીઝ 'કરણજીત કોર: ધ અનટોલ્ડ સ્ટોરી'ને વિરોધનો સામનો કરવો પડી રહ્યો છે. દિલ્હી શીખ ગુરદ્વારા મેનેજમેન્ટ કમિટી (ડીએસજીએમસી) એ વિરોધ કરતા કહ્યું છે કે ફિલ્ના ટાઇટલમાંથી 'કૌર' શબ્દ દૂર કરવો જોઈએ. 

ડીએસજીએમસીના જનરલ સેક્રેટરી મનજિંદર સિંઘ સિરસાએ કહ્યું કે શીખ ધર્મમાં મહિલાઓને અટક માટે કૌરનો ઉપયોગ કરવામાં આવે, છે જે શીખ ગુરુ દ્વારા આપવામાં આવે છે. 

પબ્લિસિટી સ્ટંટ અને પ્રસિદ્ધિ માટે તેનો ઉપયોગ કરવો શીખ સમુદાયનું અપમાન કરવા સમાન છે.

સિરસાએ ચેતવણી આપી છે કે જો સિરીઝનું ટાઇટલ બદલવામાં નહીં આવે તો ડીએસજીએમસી દ્વારા વિરોધ પ્રદર્શન કરવામાં આવશે. સાથે જે વેબ સિરીઝની ટીમ વિરુદ્ધ પણ પગલાં ભરવામાં આવશે.

ભારતમાં મંદિર અને ધર્મથી રોજગારી નહીં આવે: સામ પિત્રોડા

'ઇન્ડિયન એક્સપ્રેસ'ના અહેવાલ મુજબ, ભારતમાં ટેલિકૉમ ક્રાંતિના જનક સામ પિત્રોડાએ રવિવારે ગાંધીનગર સ્થિત કર્ણાવતી યુનિવર્સિટીના એક કાર્યક્રમમાં ભાગ લીધો હતો. 

જેમાં પિત્રોડાએ જણાવ્યું કે ભારતમાં રોજગારી ધર્મ કે મંદિરના માધ્યમથી નહીં, પરંતુ વિજ્ઞાનના માધ્યમથી ઊભી થશે. 

તેમણે કહ્યું, "દેશમાં મંદિર, ધર્મ અને જાતિ મુદ્દે થતી ચર્ચાઓથી મને દુખ થાય છે, જ્યારે તમે રોજગારીની વાત કરો, ત્યારે હંમેશા તેમાં રાજકીય હસ્તક્ષેપ છુપાયેલો જોવા મળશે."

લોકોને પોતાની માનસિકતામાં બદલાવ કરવાની વાત કરતા તેમણે...